CELEX: 32008R0755
Language: da
Date: 2008-07-31 00:00:00
Title: Kommissionens forordning (EF) nr. 755/2008 af 31. juli 2008 om ændring af bilag II til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer (EØS-relevant tekst)

1.8.2008   
            
            
               DA
            
            
               Den Europæiske Unions Tidende
            
            
               L 205/10
            
         
      KOMMISSIONENS FORORDNING (EF) Nr. 755/2008
   af 31. juli 2008
   om ændring af bilag II til Europa-Parlamentets og Rådets direktiv 2005/36/EF om anerkendelse af erhvervsmæssige kvalifikationer
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets direktiv 2005/36/EF af 7. september 2005 om anerkendelse af erhvervsmæssige kvalifikationer (1), særlig artikel 11, litra c), nr. ii), og
   ud fra følgende betragtninger:
   
               (1)
            
            
               Artikel 2, stk. 3, i direktiv 2005/36/EF fastsætter, at hvis der for et bestemt lovreguleret erhverv er indført andre specifikke ordninger i direkte forbindelse med anerkendelse af erhvervsmæssige kvalifikationer i et særskilt fællesskabsinstrument, finder de tilsvarende bestemmelser i direktiv 2005/36/EF ikke anvendelse. I henhold til artikel 3, stk. 1, i Europa-Parlamentets og Rådets direktiv 2005/45/EF af 7. september 2005 om gensidig anerkendelse af sønæringsbeviser, som er udstedt af medlemsstaterne, og om ændring af direktiv 2001/25/EF (2) anerkender medlemsstaterne automatisk sønæringsbeviser, som en anden medlemsstat har udstedt i overensstemmelse med bestemmelserne i Europa-Parlamentets og Rådets direktiv 2001/25/EF af 4. april 2001 om minimumsuddannelsesniveauet for søfartserhverv (3). Direktiv 2005/36/EF bør derfor ikke finde anvendelse på anerkendelse af kvalifikationer, for så vidt angår søfarende, der arbejder ombord på fartøjer, der er omfattet af direktiv 2001/25/EF.
            
         
               (2)
            
            
               Tjekkiet, Danmark, Tyskland, Italien, Rumænien og Nederlandene har forelagt begrundede anmodninger om, at søfartserhverv i disse lande, der falder under anvendelsesområdet for direktiv 2001/25/EF, udgår af punkt 3a) i bilag II til direktiv 2005/36/EF.
            
         
               (3)
            
            
               Tjekkiet, Danmark, Tyskland, Italien og Rumænien har anmodet om, at alle erhverv og tilhørende uddannelsesbeskrivelser, der er opført for deres respektive lande under punkt 3a) i bilag II til direktiv 2005/36/EF, udgår. Nederlandene har anmodet om, at to erhverv, styrmand i kystfart (med supplement) (»stuurman kleine handelsvaart (met aanvulling)«) og motormand (»diploma motordrijver«) samt den tilhørende uddannelsesbeskrivelse, udgår af punkt 3a) i bilag II til direktiv 2005/36/EF.
            
         
               (4)
            
            
               Det Forenede Kongerige har forelagt en begrundet anmodning om, at de af landets søfartserhverv, der falder under anvendelsesområdet for direktiv 2001/25/EF, udgår af punkt 5 i bilag II til direktiv 2005/36/EF.
            
         
               (5)
            
            
               Direktiv 2005/36/EF bør ændres i overensstemmelse hermed.
            
         
               (6)
            
            
               Foranstaltningerne i denne forordning er i overensstemmelse med udtalelse fra Udvalget for Anerkendelse af Erhvervsmæssige Kvalifikationer —
            
         UDSTEDT FØLGENDE FORORDNING:
   Artikel 1
   Bilag II til direktiv 2005/36/EF ændres som angivet i bilaget til nærværende direktiv.
   Artikel 2
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 31. juli 2008.
      
         
            På Kommissionens vegne
         
         Charlie McCREEVY
         
         
            Medlem af Kommissionen
         
      
   
   
      (1)  EUT L 255 af 30.9.2005, s. 22. Senest ændret ved Kommissionens forordning (EF) nr. 1430/2007 (EUT L 320 af 6.12.2007, s. 3).
   
      (2)  EUT L 255 af 30.9.2005, s. 160.
   
      (3)  EFT L 136 af 18.5.2001, s. 17. Senest ændret ved direktiv 2005/45/EF (EUT L 255 af 30.9.2005, s. 160).
   
      BILAG
      I bilag II til direktiv 2005/36/EF foretages følgende ændringer:
      
                  1)
               
               
                  Punkt 3.a) affattes således:
                  
                              »a)
                           
                           
                              Maritim sejlads
                              
                                           
                                       
                                       
                                          Følgende uddannelser:
                                          
                                                       
                                                   
                                                   
                                                      i Letland:
                                                      
                                                                  —
                                                               
                                                               
                                                                  skibselektriker (»kuģu elektromehāniķis«)
                                                               
                                                            
                                                                  —
                                                               
                                                               
                                                                  køleanlægstekniker (»kuģa saldēšanas iekārtu mašīnists«)
                                                               
                                                            
                                                
                                                       
                                                   
                                                   
                                                      i Nederlandene:
                                                      
                                                                  —
                                                               
                                                               
                                                                  VTS-tjenestemand (»VTS-functionaris«)
                                                               
                                                            
                                                
                                    
                                           
                                       
                                       
                                          der svarer til følgende uddannelser:
                                          
                                                      —
                                                   
                                                   
                                                      i Letland:
                                                      
                                                                  i)
                                                               
                                                               
                                                                  med hensyn til skibselektriker (»kuģu elektromehāniķis«)
                                                                  
                                                                              1.
                                                                           
                                                                           
                                                                              En person på mindst 18 år.
                                                                           
                                                                        
                                                                              2.
                                                                           
                                                                           
                                                                              Svarer til et samlet uddannelsesforløb på mindst 12 år og 6 måneder, herunder mindst 9 års grundskole og mindst 3 års erhvervsfaglig uddannelse. Herudover tjeneste på mindst 6 måneder til søs som elektriker eller assisterende elektriker på skibe med en generatorydelse på over 750 kW. Den erhvervsfaglige uddannelse afsluttes med en særlig eksamen afholdt af den kompetente myndighed i overensstemmelse med det af transportministeriet godkendte uddannelsesprogram.
                                                                           
                                                                        
                                                            
                                                                  ii)
                                                               
                                                               
                                                                  med hensyn til køleanlægstekniker (»kuģa saldēšanas iekārtu mašīnists«)
                                                                  
                                                                              1.
                                                                           
                                                                           
                                                                              En person på mindst 18 år.
                                                                           
                                                                        
                                                                              2.
                                                                           
                                                                           
                                                                              Svarer til et samlet uddannelsesforløb på mindst 13 år, herunder mindst 9 års grundskole og mindst 3 års erhvervsfaglig uddannelse. Herudover tjeneste på mindst 12 måneder til søs som køleanlægsteknikerassistent. Den erhvervsfaglige uddannelse afsluttes med en særlig eksamen afholdt af den kompetente myndighed i overensstemmelse med det af transportministeriet godkendte uddannelsesprogram.
                                                                           
                                                                        
                                                            
                                                
                                                      —
                                                   
                                                   
                                                      i Nederlandene:
                                                      med hensyn til VTS-tjenestemand (»VTS-functionaris«) et samlet uddannelsesforløb på mindst 15 år, herunder mindst 3 års højere erhvervsuddannelse (HBO) eller erhvervsuddannelse på mellemniveau (MBO), der efterfølges af nationale eller regionale specialuddannelser, og som hver omfatter mindst 12 ugers teoretisk uddannelse og afsluttes med en prøve.«
                                                   
                                                
                                    
                        
            
                  2)
               
               
                  Punkt 5 ændres således:
                  Tiende, ellevte, tolvte, trettende og fjortende led udgår.